

 Aanaar kieldâst lii uuccâmnáál 25.3.2022 tme 15.00 räi

#  **Psykiatrâlii pyecceitipšoo toimâ**

Psykiatrâlii pyecceitipšoo toimâkován kulá vuástáväldimpargo, pääihistkollimpargo sehe oovtâstpargo sierâ pelijguin. Toimâsaje lii Avveel kieldâtáálust mielâtiervâsvuođâpalvâlusâi ohtâduvâst. Pargo váátá naavcâid jiečânâs porgâmân, tiimipargotááiđuid, perustume pargo oovdedmân sehe aktiivlii pargovyevi. Vyeijimkorttâ já jieijâs auto kevttimmáhđulâšvuotâ pargomaađhijn lii velttidmettum.

Tohálâšvuotâvátámâš meriduvvoo tiervâsvuođâhuolâttâs áámmátulmui adelum laavâ (559/94) mield.

Pargokuáhtásâš pälkki lii 2627,21€/ mp. Toos lasseen máksojeh SOTI-sopâmuš miäldásiih hiäđuh já Aanaar-lase 3 %. Toimâ tiävdoo 2.5.2022 rääjist tâi sopâmuš mield.

Tooimâst lii neelji mánuppaje keččâlemäigi. Ovdil tooimâ vuástáväldim kalga väljejum olmooš toimâttiđ tuhhiittettee tuáhtártuođâštus (T-luámáttâh) tiervâsvuođâtilestis sehe čielgiittâs njuámmootavdâlaavâ miäldásii luávdee puákuttemsyejeest. Aanaar kieldâ lii suovâttes pargosiärvus.

Lasetiäđuid adelává ávustipšo hovdâ Mirja Laiti, puh. 040 844 5627 já psykiatrâlâš pyecceitipšoo Anna-Mari Tainio, puh. 0400 483 9867 tâi šleđgâpoostâ peht: ovdânommâ.suhânommâ@inari.fi.

Tooimân puáhtá uuccâđ tienuuvt, ete kuáđá ucâmuš Aanaar kieldâ šleđgâlii pargouuccâmpalvâlusân čujottâsân www.kuntarekry.fi tâi muulsâiävtulávt kirjálávt: Inarin kunta, Avohoidon johtaja Mirja Laiti, Sairaalantie 15, 99800 Avveel. Kovertân kalga pieijâđ čujosin “hakemus”. Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Almottâs almostittoo tievâslâžžân kieldâ päikkisiijđoin www.inari.fi

Avelist 11.3.2022 Ávustipšo hovdâ